Mohni
Mohni (rootsi keeles Ekholm) on 61,5 hektari suurune saar Soome lahes Eesti põhjaranniku lähedal Viinistu rannikust 4,5 km kaugusel Eru lahe kirdeküljes. Saar kuulub Harju maakonda Kuusalu valda. Saar asub Lahemaa rahvuspargis Viinistu küla territooriumil. 19. jaanuaril 2023 lisas valitsus Mohni püsiasustusega väikesaarte nimekirja, kuna rahvastikuregistri andmetel oli saarele registreeritud viis elanikku. Tegelikult elab saarel alaliselt vaid kaks inimest – saarevaht oma abikaasaga.